Troels Lund Poulsen

Troels Lund Poulsen (født 1976) er en dansk politiker. Han er partileder i Venstre og har hatt en rekke ministerposter i Anders Fogh Rasmussens, Lars Løkke Rasmussens og Mette Frederiksens regjeringer. Han er forsvarsminister fra 2023.

Han vokste opp i Lindved i Hedensted kommune. Han studerte historie ved Københavns Universitet, men avbrøt studiene for å arbeide som politisk sekretær for Venstre og assistent for pressesjef Michael Kristiansen på Christiansborg 1995–1997 og som pressekoordinator i Ørestadsselskabet 1998–2001. Han var formann i Venstres Ungdom 1997–1999.

Han har vært valgt til Folketinget siden 2001, først fra Vejle amtskrets, og etter strukturreformen i 2007 fra Østjyllands storkrets. Han var Danmarks miljøvernminister 2007–2010, skatteminister 2010–2011, undervisningsminister i 2011, nærings- og vekstminister 2015–2016 og arbeidsminister 2016–2019.

Han var først økonomiminister i Mette Frederiksens andre regjering, men ble konstituert som forsvarsminister i Jakob Ellemann-Jensens sykepermisjon. Poulsen overtok som forsvarsminister, visestatsminister og partileder etter Ellemann-Jensen høsten 2023.

I 2005 kjøpte han gården Birkehøjgaard ved Tølløse, hvor han bor med sin familie.

Troels Lund Poulsen ble i 2009 utnevnt til kommandør av Dannebrogordenen.

 Referanser 


 Eksterne lenker 




Kategori:Danske økonomiministre
Kategori:Danske arbeidsministre
Kategori:Danske forsvarsministre
Kategori:Danske handelsministre
Kategori:Danske undervisningsministre
Kategori:Danske skatteministre
Kategori:Danske miljøvernministre
Kategori:Venstre-ministre (Danmark)
Kategori:Folketingsmedlemmer fra Venstre (Danmark)
Kategori:Kommandører av 1. grad av Dannebrogordenen
Kategori:Personer fra Hedensted kommune